Legal Document

Category: 232

Text:
11. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 59877 της 2/12 Νοεμ. 1962 (ΦΕΚ Β΄ 406) Περί ρυθμίσεως εξαγωγής ελαιολάδου. Έχοντες υπ’ όψει 1)τας διατάξεις του υπ’ αριθ. 3786/1957 Ν.Δ/τος «περί μέτρων προστασίας της Εθνικής ελαιοπαραγωγής και οργανώσεως των σχετικών προς ταύτην υπηρεσιών του Υπουργείου Γεωργίας» και δη το αριθ.6 εδάφ. 2 τούτου και 2) την από 30.10.62 απόφασιν της Οικονομικής εξ Υπουργών Επιτροπής, αποφασίζομεν: 1.Από της ισχύος της παρούσης απαγορεύεται η εξαγωγή ελαιολάδου εις το εξωτερικόν, επιτρεπομένης μόνον της εξαγωγής τοιούτου συσκευασμένου εις επώνυμα λευκοσιδηρά δοχεία. Κατ’ εξαίρεσιν επιτρέπεται η εξαγωγή ελαιολάδου εις ετέρας συσκευασίας, προς εκπλήρωσιν ανειλημμένων διεθνώς συμβατικών υποχρεώσεων της Χώρας. 2.Αι υπ’ αριθ. 42406/9.11.57, 24085/19.6.58 και 38458/28.7.62 προγενέστεραι αποφάσεις ημών καταργούνται. Η παρούσα ισχύουσα από σήμερον δημοσιευθήτω δια της Εφημερίδος της Κυβερνήσεως. (Αντί της σελ. 748,01) Σελ. 748,01(α) 227-049